dh-unibe/image-text_koenigsfelden-charters-post-1500 huggingface dataset:
Ich, junnpfroͧw Aͤnnly von Landenberg, ✳ des edlenn, straͤnngen herrenn Abrechtenns von der Breittenn Landenberg, ritters, ✳ eliche tochter, ꝫcꝭ bekenn ✳ unnd thuͤn kundt allermencklichem mit disem brieff, ✳ als ich dann ussz sundren ursachenn, ✳ mich darzü bewegennd, ✳ in den willenn
kommen bin, ✳ mich von dem gotzhussz Kùngsfeldenn zefuͤgenn unnd den weltlichenn stàtt anzuͦnemmēn. ✳ dàhar sich nun begaͤbenn das mitt
mir ✳ des guͦts halb, ✳ so ich an barem geltt, ✳ kleidernn ✳ unnd kleinetternn, ✳ ouch inlibdinngs wisz ✳ in soͤlich gotzhussz gebraucht ✳ soͤlicher gstalt,
verkommenn ist, ✳ das mich wol benuͤgtt, ✳ harum̄b mich dàrgaͤgenn ✳ schuldigenn pflichtenn nàch zeerzoͤugenn, ✳ so sag ✳ unnd laussen ich
das obbemeldtt gotzhussz, ✳ ouch des castenvoͤgtt ✳ verwaltter ✳ unnd innhaber ✳ unnd dero nàchkommen ✳ fùr mich ✳ unnd mine erbenn unnd alle die, so disz sach mag beruͤrenn ✳ obbemeldts mins zuͤgebrauchtenn guͦts, ✳ libdinngs, ✳ ouch kleider ✳ unnd kleinettˀ
halb ✳ ganntz quitt, ✳ ledig ✳ unnd loussz, ✳ allso das sy darum̄b ✳ yetz ✳ unnd hiennach ganntz geruͤwigtt, ✳ unersuͦcht ✳ sin ✳ und
belibenn, ✳ ouch ich dàhar ✳ andasselb gotzhussz dheinn witter vordrung, ✳ anspràch, ✳ nach geraͤchtikeitt ✳ habenn, ✳ nàch fùrnaͤ¬
mmen, ✳ sunder dasselb gotzhussz ✳ min ✳ unnd derminen halb ✳ inallweg unbeladenn ✳ unnd unangefochtenn soͤlle belibenn, ✳ ungehindertt des alles, ✳ so ich ✳ oder die minen darwider zuͦ hilff, ✳ schirm ✳ unnd handthabung ✳ bruchenn, ✳ damit ich das obbemeldtt gotzhussz ✳ oder yemmant von minett waͤgenn ✳ unruͤwigenn ✳ unnd anspraͤchenn moͤchtennd, ✳ dann ich mich desselbn̄
ouch aller fùnd, ✳ usszzùgg ✳ unnd gevaͤrdenn, ✳ dispennsierenn, ✳ ouch geistlicher ✳ unnd waͤlttlicher ✳ frigung ✳ unnd fùrsaͤchūg,
wie ✳ oder ussz was grunds ✳ die usszgebraucht ✳ unnd erlanngtt moͤchtenn werdenn, ✳ unnd besunder ouch des ✳
raͤchtenn, ✳ so ein gmeine verzichnn̄g àn vorganng einer sunderbarnn ✳ als unnùtz widerspricht ✳ entzigenn ✳ unnd begäben
hab, ✳ alles inuffraͤchtenn, guͤttenn ✳ trùwenn ✳ unnd mit hannd ✳ unnd gwaltt ✳ miner herrenn vatters unnd muͤtter
unnd andrer frùndtschafft ✳ gehanndlett ✳ unnd volzogenn, ✳ das ouch wir, ✳ unnd besunders ich, Goͤtthartt von der Breitten
Lanndenbergg, ✳ bekennen soͤlicher gstaltt beschaͤchenn ✳ unnd dissz alles ✳ mit unnsernn gunst, ✳ wùssenn ✳ unnd willenn beschlossenn sin, ✳ unnd hab dem allem zuͤbestannd ✳ unnd sicherheitt ✳ innamen mins bruͦders, ✳ min ✳ unnd uff bittlich
ersuͤchenn ✳ der genamptenn von Landenbergg, ✳ mines bruͤders tochter, ✳ disernn brieff ✳ mit minem anhangend₎
secrett insigell ✳ verwartt, ✳ uffrichtenn ✳ unnd zuͦhannden des beruͤrttenn gotzhussz Kùngsfeldenn gebenn laussenn.
beschaͤchenn ✳ uff sannt Doratheenn, der heligenn jumpffroͧwenn, tag, ✳ was der sàchst tag hornungs, ✳ von Cristy
unnsers herrenn geburtt zaltt fùnffztaͤchenhundertt zwaͤntzig unnd saͤchs jàr.
1526 , Februar 6 .
F. Aargau .
Annlii von Landenberg verschribüng
928 b